གཡུང་དྲུང་ལྷ་སྟེང་དགོན་འདི་ནི།སྦས་པའི་ཡུལ་ཤར་ཕྱོགས་རྒྱལ་མོ་ཚ་བ་རོང་ཆུ་ཆེན་རྫོང་ཨན་ཉིང་ཞངམོ་འབྲུགྲོང་ཚོའིརྒྱལ་མོ་རྔུལ་ཆུའི་བཞུར་འགྲམ་དུ་གནས་ཤིང་།ཆུ་ཆེན་རྫོང་དང་བར་ཐག་སྤྱི་ལེ་སུམ་ཅུ་ལྷག་ཙམ་ཡོད།དགོན་པའི་ཆགས་དབྱིབས་ཀྱི་ཐད་ནས།ངག་རྒྱུན་ལྟར་ན་གནམ་ཟླ་གམ་དང་།ས་ཟླ་གམ།ཆུ་ཟླ་གམ།རི་ཟླ་གམ་གྱི་དབྱིབས་སུ་མངོན་ཞེས་དགོན་པ་ཆགས་སའི་ས་ཆུ་རི་དང་ནམ་མཁའི་དབྱིབས་ནི་ཟླ་གམ་གྱི་དབྱིབས་དང་འདྲ་བར་མ་ཟད།དེ་ནི་རྒྱལ་རོང་ཕུ་མདའ་བར་གསུམ་ལས་ཕུའི་ཁོངས་སུ་གཏོགས་ཤིང་།བཙན་ལྷ་དང་ཆུ་ཆེན་རྫོང་གཉིས་ཀྱི་བར་མཚམས་སུ་གནས་ཡོད།